《建炎丞相成国吕忠穆公退老堂》
宋代·庄绰

力辞富贵回天上，不事楼台起宅中。
问道但怀重舍盖，对优甯兴独延崇。
精神宛似初平蔡，信突那应久在东。
帝念中兴思旧德，未容高枕北窗风。

作者简介：泉州惠安人，字季裕。历官摄襄阳尉、倅临泾，又曾官于顺昌、澧州，及通判建昌军，知鄂州、筠州等。学有渊源，多识轶闻旧事。有《鸡肋编》、《杜集援證》、《灸膏肓法》、《筮法新仪》、《本草蒙求》等。